Diari Oficial de la Generalitat Valenciana


Sumari del DOGV 6880, del 11-10-2012 (2012/9317)

RESOLUCIÓ de 2 d'octubre de 2012, de l'alcalde president, sobre concessió d'ajudes per a pal·liar els danys produïts pels incendis iniciats als termes municipals de Cortes de Pallás i Andilla els dies 28 i 29 de juny de 2012.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6880

Data del DOGV
:   11-10-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/9317


Data del document
:   02-10-2012

Organisme emissor
:   Ajuntament de Dos Aguas

Tipus de document
:   Resolució

Anàlisi jurídica

 Descriptors 

:   * Dos Aguas
    * ajuda pública

RESOLUCIÓ de 2 d'octubre de 2012, de l'alcalde president, sobre concessió d'ajudes per a pal·liar els danys produïts pels incendis iniciats als termes municipals de Cortes de Pallás i Andilla els dies 28 i 29 de juny de 2012. [2012/9317]  
  
Vist el Decret 112/2012, de 6 de juliol, del Consell, sobre ajudes i mesures per a pal·liar els danys produïts pels incendis iniciats als termes municipals de Cortes de Pallás i Andilla els dies 28 i 29 de juny de 2012.  
Vista l'Orde 7/2012, d'11 de juliol, de la Conselleria de Governació, per la qual es desplega el Decret 112/2012, ja mencionat.  
Vist el conveni de col·laboració entre la Generalitat, a través de la Conselleria de Governació, i l'Ajuntament de Dos Aguas de la província de València, que figura en l'annex del Decret 112/2012, de 6 de juliol, del Consell, sobre ajudes i mesures per a pal·liar els danys produïts pels incendis iniciats als termes municipals de Cortes de Pallás i Andilla els dies 28 i 29 de juny de 2012, firmat el 20.07.2012.  
  
Vistes les sol·licituds presentades pels interessats.  
Vistos els informes tècnics emesos pels quals s'avaluen els danys i es quantifiquen les ajudes a concedir, d'acord amb les esmentades disposicions, i en particular els articles 4, 8, 12, 13 i 16 de l'Orde 7/2012.  
  
Atés que el total de les ajudes supera la quantitat establida en la clàusula quinta que textualment estableix: «Les quantitats destinades a finançar estes ajudes seran transferides per la Generalitat al compte bancari facilitat a la Conselleria de Governació per l'entitat col·laboradora, Ajuntament de Dos Aguas, per un import total de 450.000 euros, i es finançarà esta quantitat a càrrec de l'aplicació pressupostària 58.09.26.065.91.3 de la línia T7906, que ascendeix a un import total de 9.000.000 euros dels quals s'avançarà la quantitat global de 3.850.000 euros a la firma del conveni. La resta s'abonarà per la Generalitat una vegada es justifique per l'entitat col·laboradora la correcta aplicació de la suma lliurada, segons la redistribució dels fons que s'efectuarà mitjançant nou acord del Consell.»   
Per tot això, i en virtut del que establix l'article 5 de l'Orde 7/2012, d'11 de juliol, de la Conselleria de Governació, per mitjà de la present resolució resolc:  
  
Primer. Concedir les següents ajudes als beneficiaris que a continuació es detallen pels imports següents, sense perjuí del que establix la clàusula quinta del conveni.  
  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
  
  
  
  
\*\*\*\*\*\*\*\*\*\*\*\*\*\*\*\*\*\*\*\*  
  
Segon. Denegar les següents sol·licituds pels motius que s'exposen a continuació:  
Tercer. Les obligacions que assumeixen els beneficiaris de les ajudes són les següents:  
A) Amb caràcter general:  
a) Comunicar a l'Ajuntament de Dos Aguas l'obtenció d'altres subvencions, ajudes, ingressos o recursos procedents de qualssevol administracions o ens públics o privats i concedits per a la mateixa finalitat prevista en el Decret 112/2012 i l'Orde 7/2012, ja mencionats.  
  
b) Procedir al reintegrament dels fons percebuts en els supòsits previstos en l'article 37 de la Llei 38/2003, de 17 de novembre, General de Subvencions.  
B) En els supòsits continguts en el capítol II del títol I del Decret 112/2012, de 6 de juliol, del Consell, a més de les obligacions anteriors, les següents:  
a) Realitzar l'activitat que fonamenta la concessió de la subvenció.  
  
b) Acreditar davant de l'entitat concedent la realització de l'activitat, així com el compliment dels requisits i condicions que determinen la concessió o gaudi de la subvenció.  
c) Conservar els documents justificatius de l'aplicació dels fons rebuts mentre puguen ser objecte de les actuacions de comprovació i control.  
d) Sotmetre's a les actuacions de comprovació i control financer que corresponen a la Intervenció General de la Generalitat en relació amb la subvenció concedida, així com a les actuacions de comprovació a efectuar per la Conselleria de Governació en relació amb l'objecte i el destí de l'ajuda concedida.  
e) Justificar davant de l'Ajuntament de Dos Aguas l'ajuda en els termes i terminis previstos en l'Orde 7/2012.  
  
Quart. La justificació de les subvencions concedides regulades en el capítol II del títol I del Decret 112/2012, de 6 de juliol, del Consell, s'efectuarà davant de l'entitat local mitjançant la presentació dels documents següents:  
- Presentació de factures originals i fotocòpies per a la seua compulsa, de conformitat amb el que disposa l'article 31.2 de la Llei 38/2033, de 17 de novembre, General de Subvencions.  
- Quan per la naturalesa del dany produït es considere necessari per l'entitat col·laboradora, es podrà, així mateix, requerir del beneficiari la presentació d'un pressupost i d'una memòria d'activitats.  
  
- En el cas de titulars d'explotacions agrícoles s'afegirà al terme municipal, polígon, parcel·les i recintes (referències SIGPAC), cultius i superfície afectada.  
El termini màxim per a la justificació finalitzarà als 20 dies naturals de la notificació de la resolució d'adjudicació de l'ajuda.  
Quint. Atés el principi d'economia i eficàcia, donar publicitat de la present resolució a través de la publicació d'esta en el Diari Oficial de la Comunitat Valenciana.  
  
Sext. Transcorregut el termini indicat, el secretari interventor emetrà certificació acreditativa d'haver comprovat i aprovat els justificants presentats pels beneficiaris i que els gastos que s'hi indiquen compleixen amb l'objecte i les quanties previstes per a estes ajudes. Esta certificació constitueix requisit previ per al pagament de les ajudes concedides.  
  
  
Dos Aguas, 2 d'octubre de 2012.- L'alcalde president: José Ramón Grau Grau.